Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
29 พ.ค. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -4.45 จุด (-0.27%) ปิดภาคเช้าที่ 1,627.59 จุด ด้วยมูลค่าการซื้อขาย 28,870.09 ล้านบาท
Most Positive Impact : GLOW (+0.96 จุด), CPF (+0.42 จุด), SCB (+0.33 จุด)
Most Negative Impact: PTT (-1.39 จุด), CPALL (-1.1 จุด), BDMS (-0.76 จุด)
ตลาดหุ้นไทยถูกแรงกดดันจากกลุ่มพาณิชย์(-1.81 จุด) โรงพยาบาล(-0.96 จุด) สื่อสาร(-0.80 จุด) และกลุ่มวัสดุก่อสร้าง(-0.80 จุด) ส่วนกลุ่มที่ปรับตัวเพิ่มขึ้น ได้แก่ กลุ่มอาหาร(+0.43 จุด) และกลุ่มอสังหาฯ(+0.25 จุด)
แนวโน้มตลาดบ่าย
มุมมองตลาดบ่ายนี้ คาด SET Index แกว่งตัวผันผวนในกรอบ 1620-1635 จุด เนื่องจากตลาดโดนแรงกดดันจากฝั่งสหรัฐฯหลังนักลงทุนขายสินทรัพย์เสี่ยง(หุ้น) เข้ามาพักเงินในตลาดพันธบัตรโดยจะเห็นได้ว่า US Bond yield อายุ 1, 2 และ 10 ปี ต่างปรับตัวลง รวมถึงมีการเข้าถือพันธบัตรอายุ 10 ปี เนื่องจากไม่มั่นใจในเศรษฐกิจระยะยาว จนเกิดเป็น Inverted yield curve(ระยะยาว-ระยะสั้น ติดลบ) สำหรับอายุ 10 ปี กับ 3 เดือน และ 10 ปี กับ 1ปี อย่างไรก็ดีอัตราผลตอบแทนพันธบัตรอายุ 10 ปี กับ 2 ปี ซึ่งเป็นตัวสะท้อนภาวะเศรษฐกิจถดถอยยังคงเป็นบวกอยู่
นอกจากนี้ติดตามการประกาศตัวเลข PMI ภาคการผลิตของจีนที่จะมีการประกาศปลายสัปดาห์นี้ ซึ่งล่าสุดตลาดได้มีการปรับลดคาดการณ์จากเดิม 50.5 ลงมาอยู่ที่ 49.9 ซึ่งสะท้อนว่าตลาดมองประเด็นสงครามการค้าสหรัฐฯ-จีน จะกระทบการขยายตัวของเศรษฐกิจจีนมากขึ้น
กลยุทธ์การลงทุนทยอยสะสมหุ้นกลุ่มต่อไปนี้ 1) กลุ่มหุ้นที่อิงการบริโภคในประเทศ CPALL BJC HMPRO CPF  2) กลุ่มหุ้นที่อิงกับโครงสร้างพื้นฐานและสาธารณูปโภค AMATA STEC CK BGRIM DTAC  3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF JAS QH ADVANC INTUCH  4) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ SAPPE, PR9, PTG, SPALI, TTCL, PRM
ประเด็นเศรษฐกิจที่น่าติดตามสัปดาห์นี้ วันพฤหัสฯติดตามดัชนี GDP ไตรมาส1 ของสหรัฐ โดยตลาดคาดการณ์ที่ 3.1% QoQ วันศุกร์จะมีการรายงาน PMI ภาคการผลิตของจีนประจำเดือนพ.ค. ตัวเลขคาดการณ์อยู่ที่ 49.9
หุ้นแนะนำ: INTUCH CPF